போகரின் ஆசிரியர் காலாங்கி நாதர் என்பதால், போகரின் காலமே காலாங்கி நாதரின் காலம் எனலாம். புலிப்பாணி கலியாண்டு தமிழரின் தொடராண்டு முறையாக விளங்கியது. கலியாண்டு கி.மு.3102 இல் தொடங்குகிறது. இக்கலியாண்டு 205 இல் புலிப்பாணிச் சித்தர் வாழ்ந்தார் என்னும் குறிப்பு (புலிப்பாணி வைத்தியம் – 500. பா.145) காணப்படுவதால் இவர் கி.மு.2897 இல் வாழ்ந்தார் எனலாம். கருவூரார், கொங்கணவர், சட்டைமுனி, இடைக்காடர் போகர் சீனாவுக்குச் செல்லுமுன், கருவூரார், கொங்கணவர், சட்டைமுனி, இடைக்காடர் ஆகிய இவர்களுக்கு ஆசிரியராக இருந்தார் என்பதால், இவர்களும் கி.மு.2897 ஆண்டளவில் வாழ்ந்தனர் எனலாம். கோரக்கர் சித்தர் சோழநாட்டில் காவிரி நதிக்கரைக்கு அருகில் அமைந்துள்ள பரூர்ப்பட்டியில், பரிவிருத்தி நானூற்றெட்டு, ஐப்பசித் திங்கள், தசமி திதி, பரணி நாளில் சமாதி அடைந்ததாகக் குறிப்பிடப்படுகிறார். இவ்வாண்டைக் கலியாண்டாகக் கொண்டால் கி.மு. 2674 உம், கொல்லம் ஆண்டாகக் கொண்டால்  கி.பி. 1233 ஆகிறது. கோரக்கர் திருமூலரையும் அகத்தியரையும் குறிப்பிடுவதால் கொல்லம் ஆண்டாகக் கருத முடியாது. எனவே, கோரக்கர் கி.மு. 2694 ஆம் ஆண்டு என்று கொள்வதே சரியாக இருக்கும். எனவே, சித்தர் களின் காலத்தைத் தனித்தனியே காணும் போதில் குழப்பமே மேலிடுகிறது. ஆனால், சித்தர் மரபின் காலம் கி.மு. 5000 த்தில் தொடங்கியது என்பதே சரியாகும்.